**F E L H Í V Á S**

**nappali tagozatos tanulói jogviszonyban lévő 16 és 25 év közötti fiatalok részére**

**Nyári diákmunkában való részvételre**

A Nemzetgazdasági Minisztérium a fővárosi/megyei kormányhivatalok munkaügyi központjai és a járási/kerületi hivatalok munkaügyi kirendeltségei idén is meghirdetik a nyári diákmunka programot.

A program keretében

**2021. július 1. – 2021. július 31. között**

**nappali tagozatos tanulói jogviszonyban lévő** fiatalok dolgozhatnak munkaviszony keretében részmunkaidőben, bérköltség támogatással az önkormányzatok és az önkormányzat fenntartásában álló, alapfeladat ellátását szolgáló intézményeknél.

**A programban azok a fiatalok vehetnek részt, akik:**

* **nappali tagozaton tanuló diákok,**
* **a program kezdő időpontjában idősebbek 16 évnél, de a program befejezésekor sem töltik még be a 25. életévüket,**
* **a munkába állás előtt közvetítést kérőként kérték nyilvántartásba vételüket,**
* **foglalkoztatásra irányuló, vagy vállalkozási jogviszonnyal nem rendelkeznek.**

A program keretében kizárólag budapesti, de **elsősorban VIII. kerületi lakóhellyel/tartózkodási hellyel rendelkező diákok** végezhetnek nyári munkát a Józsefvárosi Önkormányzat alábbi intézményeiben:

**Polgármesteri Hivatal**

képesítést nem igénylő feladatkörök:fénymásolás, iratrendezés, kézbesítés, környezettanulmány készítése,

képesítést igénylő feladatkörök: adatrögzítés, adminisztráció; informatikai feladatok

**Józsefvárosi Egyesített Bölcsődék**

képesítést nem igénylő feladatkörök: fénymásolás, iratrendezés, kézbesítés, gondozó segéd

képesítést igénylő feladatkörök: kisgyermek gondozó, irodai adminisztratív feladatok

**Munkaidő, bérezés:**

A foglalkoztatás legfeljebb napi 6 órás munkaidőben történik. A bér képesítést nem igénylő munkakörökben bruttó **125.550 Ft/hó,** képesítést igénylő munkakörökben bruttó **164.250 Ft /hó**.

**Regisztrációs kötelezettség:**

A programba történő belépéshez a nappali tagozatos diáknak **a lakcímkártyáján szereplő lakóhelye/tartózkodási helye szerint illetékes Kormányhivatal Foglalkoztatási Osztályán jelentkeznie kell, hogy közvetítést kérőként regisztráltassa magát.** A regisztráción az alábbi személyes okmányaival kell megjelennie**:**

* személyi igazolvány,
* lakcímkártya,
* TAJ kártya,
* adóazonosító jelet tartalmazó igazolvány,
* érvényes diákigazolvány vagy iskolalátogatási igazolás.

A VIII. kerületi lakóhellyel/tartózkodási hellyel rendelkező diákok ***a Budapest Főváros Kormányhivatala VIII. Kerületi Hivatal Foglalkoztatási Osztályán jelentkezhetnek. Cím: VIII. kerület Kisfaludy u. 11.***

A más kerületekből jelentkezők a lakóhelyük szerinti Kormányhivatal Foglalkoztatási Osztályának elérhetőségeiről a [www.kormanyhivatal.hu](http://www.kormanyhivatal.hu) weboldalon a *„BFKH Kerületi Hivatalai”* menüponton belül tájékozódhatnak.

**A Nyári diákmunka programra jelentkezőknek legkésőbb 2021. június 25-ig regisztráltatniuk kell magukat!**

***Jelentkezési határidő 2021. június 20.***

Jelentkezni e-mailben a szemelyugy@jozsefvaros.hu címen, vagy személyesen a Polgármesteri Hivatalban a Jegyzői Kabinet Személyügyi Irodán (1082 Budapest, Baross u. 63-67. III. em. 319.) rövid önéletrajz benyújtásával lehet **az intézmény és a munkakör megjelölésével**.

Bővebb tájékoztatásért a Polgármesteri Hivatal Jegyzői Kabinet Személyügyi Irodájának munkatársához Benicz Henriettához fordulhat a 459-2155-os telefonszámon, illetve a beniczh@jozsefvaros.hu e-mail címre is felteheti kérdéseit.